15 दिनों में खुलेगा पूछताछ केंद्र
चक्रधरपुररेल मंडल के डीआरएम राजेंद्र प्रसाद ने मंगलवार को मनोहरपुर रेलवे स्टेशन का निरीक्षण किया। निरीक्षण के क्रम में रेलवे क्षेत्र में फैली गंदगी देखकर वे काफी नाराज हुए और स्टेशन मास्टर अन्य पदाधिकारियों की जमकर क्लास ली। डीआरएम ने मनोहरपुर स्टेशन में ऑपरेटिंग कक्ष के अलावा ठहरने वाली ट्रेनों, यात्री सुविधाओं आदि के बावत भी जानकारी ली। वहीं बताया कि 15 दिनों के अंदर मनोहरपुर में पूछताछ केंद्र खुल जाएगा।
मनोहरपुर में डीआरएम ने रेलवे फाटक, स्टेशन परिसर, डेली मार्केट आदि का निरीक्षण भी किया। इससे पहले डीआरएम ने राउरकेला, बिसरा, बंडामुंडा, भालुलता, जराईकेला स्टेशनों का भी निरीक्षण किया। दौरे में सीनियर डीएससी आर अंसारी, सीनियर डीसीएम सत्यम प्रकाश, सीनियर डीई टीआरडी एस डी शर्मा, सीनियर डीईई चित्तरंजन मंडल, प्रभारी डीएसओ विनीत गुप्ता, डीएसटीई मकसूद इलाही, डीईएन अनूप कुमार, डीईएन को-ऑर्डिनेशन आर सारस्वत के अलावा चक्रधरपुर रेल मंडल मनोहरपुर स्टेशन के अन्य पदाधिकारी कर्मचारी आदि शािमल थे।
मनोहरपुर रेलवे स्टेशन परिसर का निरिक्षण करते रेल प्रबंधक राजेंद्र प्रसाद।
रेलवे गेट का निरिक्षण करते रेल प्रबंधक अन्य अधिकारी।
मनोहरपुर स्टेशन में ट्रेनों की संख्या पर्याप्त
(डीआरएम राजेंद्र प्रसाद से बातचीत )
सवालः मनोहरपुरके पूछताछ केंद्र की मांग कब पूरी होगी?
जवाबःअगले15 दिनों में अलग से पूछताछ केंद्र की सुविधा व्यवस्था बुकिंग कक्ष में रहेगी।
सवालःमनोहरपुरमें कुछ ट्रेनों के ठहराव की मांग है?
जवाबःयहमसला रेलवे बोर्ड का है। अतः इस पर ज्यादा कुछ नहीं कहेंगे। वैसे जितनी ट्रेनें फिलहाल यहां रुक रही हैं, पर्याप्त है।
सवालःरेलक्षेत्र में अतिक्रमण पर क्या कहेंगे?
जवाबःइसेदूर करने में यहां की जनता को भी आगे आना होगा।
सवालःक्यामनोहरपुर में रेलवे की ओर से लीज पर दुकानें दी जाएंगी?
जवाबःनहीं।यहां रेलवे की इस तरह की कोई योजना नहीं है।
पदाधिकारियों ने दी सफाई: स्टेशनक्षेत्र अवस्थित डेली मार्केट में व्याप्त गंदगी को देख डीआरएम की नाराजगी पर मनोहरपुर रेलवे के पदाधिकारियों ने स्वयं को बचाते हुए लोगों पर इसका दोष थोपते हुए कहा कि ये लोग अवैध रूप से यहां मार्केट लगाते हैं।
सफाई में कोई कसर ना रखें बाकि: डीआरएमने जीएम के दौरे से पहले रेल फाटक से लेकर स्टेशन आसपास के क्षेत्र को चकाचक करने का निर्देश दिया। उन्होंने पदाधिकारियों से जीएम के दौरे तक कोई कसर बाकी रखने की बात कही।
इसलिए किया दौरा : जानकारीके अनुसार 21 जनवरी को दक्षिण पूर्व रेलवे के जीएम मनोहरपुर से किरीबुरू स्टेशन का निरीक्षण करेंगे। यह सब उनके सालाना निरीक्षण कार्यक्रम के तहत होगा। इस दौरान जीएम यहां रेल सुरक्षा, यात्री सुविधा, रेलवे पुलों, लेबल क्राॅसिंग, रेल पटरियों समेत अन्य चीजों का निरीक्षण करेंगे। इसी को लेकर डीआरएम ने मंगलवार को मनोहरपुर का दौरा किया। इस दौरान डीआरएम ने अगले 15 दिनों में बुकिंग कक्ष में ही पूछताछ केंद्र चालू करने का आदेश विभागीय पदाधिकारियों को दिया। साथ ही पुराने वेटिंग हाॅल को प्रतिबंधित करने का निर्देश दिया।
hin_Deva hin_Deva bho_Deva awa_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva